CELEX: 62018TN0147
Language: lt
Date: 2018-03-01 00:00:00
Title: Byla T-147/18: 2018 m. kovo 1 d. pareikštas ieškinys byloje APG Intercon ir kt. / Taryba ir kt.

14.5.2018   
            
            
               LT
            
            
               Europos Sąjungos oficialusis leidinys
            
            
               C 166/36
            
         2018 m. kovo 1 d. pareikštas ieškinys byloje APG Intercon ir kt. / Taryba ir kt.
   
   (Byla T-147/18)
   (2018/C 166/46)
   Proceso kalba: anglų
   
      Šalys
   
   
      Ieškovai: APG Intercon Ltd (Nikosija, Kipras), ir 147 kt., atstovaujami advokatų A. Markides, K. Scordis, A. Gavrielides, C. Velaris, C. Velaris, QC A. Robertson ir baristerio G. Rothschild
   
      Atsakovai: Europos Sąjungos Taryba, Europos Komisija, Europos Centrinis Bankas, Euro grupė, atstovaujama Europos Sąjungos Tarybos, ir Europos Sąjunga, atstovaujama Europos Komisijos
   
      Reikalavimai
   
   Ieškovai Bendrojo Teismo prašo:
   
               —
            
            
               nurodyti atsakovams sumokėti ieškovams prie ieškinio pateiktoje lentelėje nurodytas sumas kartu su palūkanomis, skaičiuojamomis nuo 2013 m. kovo 26 d. iki Bendrojo Teismo sprendimo paskelbimo dienos, kaip žalos, patirtos dėl Euro grupės sprendimų, susijusių su Cyprus Popular Bank Public Co. Ltd (Laïki Bank) rezoliucija, Bank of Cyprus Public Company Limited (Bank of Cyprus) gelbėjimu ir minėtų bankų akcijų pardavimu bei filialais Graikijoje, ir (arba) dėl skubios paramos likvidumui padidinti teikimo Laïki Bank Europos centrinio banko sutikimu ir vėliau dėl tokių lėšų pervedimo Bank Of Cyprus Europos centrinio bako nurodymu, atlyginimo,
            
         arba:
   
               —
            
            
               pripažinti, kad kilo nesutartinė atsakovų atsakomybė ir nustatyti, kokios procedūros turi būti laikomasi nustatant realiai atlygintinus ieškovų patirtus nuostolius,
            
         ir bet kuriuo atveju:
   
               —
            
            
               nurodyti atsakovams padengti su ieškinio pateikimu susijusias ieškovų išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi dviem pagrindais.
   
               1.
            
            
               Pirmasis ieškinio pagrindas susijęs su pagrindinio vienodo požiūrio ir nediskriminavimo principo pažeidimu:
               
                           —
                        
                        
                           dėl Europos Sąjungos institucijų priimtų priemonių buvo neteisėtai diskriminuojami Laïki Bank ir (arba) Bank of Cyprus kreditoriai;
                        
                     
                           —
                        
                        
                           nurodyti pažeidimai pakankamai rimti, nes institucijos akivaizdžiai ir stipriai viršijo savo įgaliojimus; ir
                        
                     
                           —
                        
                        
                           egzistuoja priežastinis ryšys tarp pažeidimų ir ieškovų patirtos žalos.
                        
                     
         
               2.
            
            
               Antrasis ieškinio pagrindas susijęs su pagrindinio teisių į nuosavybę apsaugos principo pažeidimu:
               
                           —
                        
                        
                           dėl Europos Sąjungos institucijų priimtų priemonių ieškovų indėlininkai neteko savo teisių į nuosavybę;
                        
                     
                           —
                        
                        
                           ieškovų indėlininkams nebuvo tinkamai atlyginti nuostoliai, patirti dėl pagrindinio teisių į nuosavybę apsaugos principo pažeidimo;
                        
                     
                           —
                        
                        
                           nurodyti pažeidimai pakankamai rimti, nes institucijos akivaizdžiai ir stipriai viršijo savo įgaliojimus; ir
                        
                     
                           —
                        
                        
                           egzistuoja priežastinis ryšys tarp pažeidimų ir ieškovų patirtos žalos.